Adamov (distrikto Blansko)

Adamov estas urbo en Moravio, kie loĝas  (), situanta 12 km de urbo Brno en profunda valo de rivero Svitava.

400 px|center|eta|Adamov
Adamov estas elirloko por vojaĝoj ĝis sudorienta parto de Moravia karsto, ĉe kies rando ĝi situas, en la ĉirkaŭaĵo ni trovos vicon da naturaj, karstaj kaj ankaŭ historiaj interesaĵoj. La urbo etendiĝas sur loko de eksaj fergisejoj, estiĝintaj ĉi tie jam en mezepoko ĉirkaŭ la jaro 1360. Nove konstruitaj loĝdomaroj supreniras ankaŭ en apudajn deklivojn. La nomo Adamov estis deduktita el nomo laŭ posedanto de sinjorejo Jan Adam Ondřej el Lichtenštejn kaj ĝi aperas ekde la jaro 1679.

En la 19-a jarcento Adamov fariĝis centro de industrio, en la jaro 1875 ĉi tie estis fabrikita unua aŭtomobilo kun benzina motoro, hodiaŭ tio estas fabriko Adast. Adamov estis avancigita je urbo en la jaro 1964. La ĉefa historia memorigaĵo estas novgotika preĝejo de Sankta Barbora kaj paroĥejo el la jaroj 1855–1857. Altaro el tilia ligno, devenanta el la jaroj 1516–1525, estas konsiderata kiel kulmina gotika artaĵo de la tn. danuba lernejo. Kompare kun meza Eŭropo temas pri la unika artaĵo. Ankaŭ ties dimensioj estas estimindaj. Ĝi estas 7 m alta kaj preskaŭ 3 m larĝa.

Al naturinteresaĵoj de ĉirkaŭaĵo de Adamov apartenas kalkŝtonaj plataĵoj en la maldekstra flanko de la valo, la deklivoj de la valo de rivero Svitava kaj Josefa valo. La kalkŝtonoj ĉi tie suriĝas sur granodioritan subaĵon. Tie, kie la kalkŝtonoj estis per denudigo forigitaj, la surfaco estas kreata per granodioritoj. Alia interesaĵo estas ŝtona belvedero de Aleksandro, el kiu eblas vidi la urbon kaj la profundan valon de rivero Svitava kaj ankaŭ ĝis urbo Brno. Sur deklivo sub la belvedero troviĝas monumento al torturitaj arbaristoj. En la norda ĉirkaŭaĵo de Adamov, en la profunda romantika valo de Svitava, kiun oni nomis Moravia Svislando, troviĝas burgoruinoj de burgoj Nový hrad (Nova burgo) kaj Ronov. Nova burgo estas menciata ekde la jaro 1251. Ties remparoj kreas komune kun pordego en bazplano multangulon, interne kun prisma burgoturo. En lasta temo la burgo estis parte renovigita.

 Loĝantaro 

 Pluaj fotoj 

 Panoramo 


Kategorio:Municipoj en distrikto Blansko
Kategorio:Urboj en distrikto Blansko
Kategorio:Urboj en Moravio
Kategorio:Setlejoj en Drahana montetaro
Kategorio:Setlejoj nomitaj laŭ personoj
Kategorio:Setlejoj en PPR Moravia karsto